ભણવામાં નબળો પણ મ્યુઝિક, ડાન્સ અને ગાવામાં યશ પાવરધો હતો એ બાબતની માહિતી આપતાં ચોધાર આંસુએ રડતાં-રડતાં વર્ષા પટેલે ‘મિડ-ડે’ને કહ્યું હતું કે ‘મ્યુઝિક અને ડાન્સ તેની કુદરતી બક્ષિસ હતી. જે તબલાં શીખવા માટે ઓછામાં ઓછા છ મહિના લાગે એ યશે ત્રણ મહિનામાં શીખી લીધાં હતાં. તે નવેમ્બરમાં એની પરીક્ષા પણ આપવાની તૈયારીમાં હતો. એ પહેલાં જ તેને ઈશ્વરે બોલાવી લીધો. અમારો એકનો એક પુત્ર હોવાથી હજી અમને તેના મૃત્યુની વાત માનવામાં આવતી નથી. અમને હજી તે અમારી સામે રમતો હોય, મસ્તી કરતો હોય એવો ભાસ થઈ રહ્યો છે.’